proxectonos/corpus_dominio_legal_administrativo_tmp huggingface dataset:
PAGAMENTO DO XUSTIPREZO DO XURADO POR EXPROPIACIÓN PARA A OBRA DE CLAVE PO/17/143.06, NO CONCELLO DE CAMBADOS
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 16/11/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do xustiprezo de xurado dos bens e dereitos afectados polas obras: ” Mellora da seguridade viaria no contorno de tramos de concentración de accidentes na estrada PO-549, puntos quilométricos 8+000 a 9+800”, de clave: PO/17/143.06, no concello de Cambados que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Nikoleta Miguel Fabian Lartategi Saikouk
PAGAMENTO DO XUSTIPREZO DO XURADO PARA AS OBRAS DO PROXECTO "ITINERARIO PEONIL E CICLISTA NA PO-307, TREITO DEIRO-PONTE DA ILLA DE AROUSA, PQ 0+000-1+650" (CLAVE PO/16/101.06)
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 04/08/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento do Xustiprezo do Xurado dos bens e dereitos afectados polas obras “Itinerario peonil e ciclista na po-307, treito Deiro-Ponte da Illa de Arousa (punto quilométrico 0+000-1+650)” de clave: PO/17/139.06, no concello de Vilanova de Arousa. O pago realizarase mediante transferencia bancaria a quen figura como propietario da finca. No suposto de cambio na titularidade da propiedade, deberán achegar documentación que acredite a transmisión da propiedade e DNI do novo titular. A contía a pagar será o resultado de deducir do prezo xusto o importe correspondente ao depósito previo ou calquera outra contía que con anterioridade estea pagada ou consignada na Caixa Xeral de Depósitos. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, ou a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe do prezo xusto depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (rúa Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica.—O xefe do Servizo, Jaime Vinicio Karla Cristina Vituri Ricote.
CONCESIÓN DAS SUBVENCIÓNS PARA ACTIVIDADES DE PROMOCIÓN DA MULLER E A IGUALDADE PARA O ANO 2021
ADMINISTRACIÓN LOCAL — Municipal — Redondela (Subvencións e axudas, 10/12/2021)

Expediente núm.: 354/2021. Asunto: Subvencións para actividades de promoción da muller e a igualdade para o ano 2021. Centro de información á muller (CIM)/sap De acordo co establecido na Base Décimo terceira das que regulan as Subvencións para actividades de promoción da muller e a igualdade para o ano 2021 procédese á publicación das subvencións concedidas. Convocatoria: Bases reguladoras publicadas no Boletín Oficial da Provincia núm.166 do luns 30 de agosto de 2021 e Extracto da convocatoria publicado no Boletín Oficial da Provincia núm.169 do xoves 2 de setembro de 2021 (BDNS Identif.: 581448). Crédito orzamentario: 14.000 euros, con cargo á partida 2311B.489.0000 do orzamento vixente. Documento asinado e datado electronicamente á marxe
IN407A 2021/24-4 UFD DISTRIBUCIÓN ELECTRICIDAD, S. A., SOLICITUDE AUTORIZACIÓN DUNHA INSTALACIÓN ELÉCTRICA NO CONCELLO DE SOUTOMAIOR
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/02/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 5 de febreiro de 2021 O xefe territorial Tomás Nogueiras Nieto Finca 1.- municipio: Soutomaior; paraxe: Cabalo; referencia catastral: 36053A002005390000XZ; titular: descoñecido; afección: 1,69m2 para o apoio 1.
APROBACIÓN PADRÓN DE AUGA 2021-1T
ADMINISTRACIÓN LOCAL — Municipal — Pontecesures (Recadación, 15/04/2021)

Tendo sido aprobado por Decreto de Alcaldía de data 29 de marzo de 2021 o padrón de auga correspondente ao 1º trimestre de 2021, queda este exposto ao público no taboleiro de anuncios do Concello polo prazo de un mes, a contar desde a publicación desde edicto no “Boletín Oficial da Provincia”, en cuxo período poderá formularse ante o mesmo órgano que ditou o recurso de reposición previo ao recurso contencioso-administrativo. Así mesmo faise saber que, sen prexuízo das reclamacións que puideran presentarse contra o citado padrón, o prazo de ingreso en período voluntario para o pagamento das cotas contidas no mesmo será de 60 días a contar desde a súa publicación no BOP. Durante dito período voluntario poderá efectuarse o pagamento das mesmas a través de domiciliación bancaria e/ou entidades colaboradoras. A falla de pago no período voluntario suporá a esixencia de canon da auga directamente ao contribuínte pola vía de prema pola Consellería competente en materia de Facenda da Xunta de Galicia. A repercusión do canon da auga poderá ser obxecto de reclamación económico-administrativa ante o Órgano Económico_Administrativo da Comunidade Autónoma de Galicia no prazo de un mes desde que se entenda producida a notificación. O que se fai público para xeral coñecemento. Pontecesures, 29/03/2021 O alcalde Juan Manuel Vidal Seage
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POR ENTRADA DE VEHÍCULOS OU CARRUAXES A TRAVÉS DAS BEIRARRÚAS E AS RESERVAS DE VÍA PÚBLICA PARA APARCAMENTO, CARGA E DESCARGA DE MERCADORÍAS DE CALQUERA CLASE 2021
ADMINISTRACIÓN LOCAL — Municipal — Guarda, A (Recadación, 24/08/2021)

A Presidencia desta Corporación, mediante resolución núm.2021-1258, de 16 de agosto de 2021, aprobou o padrón da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase do exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ao público no departamento de tesourería e na oficina de xestión tributaria do concello dende do día seguinte ó da publicación deste anuncio no Boletín Oficial da Provincia de Pontevedra e ata a data de finalización do período voluntario de ingreso (15 de novembro de 2021), para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa por entrada de vehículos ou carruaxes a través das beirarrúas e as reservas de vía pública para aparcamento, carga e descarga de mercadorías de calquera clase correspondente ó exercicio tributario 2021 do Concello de A Guarda será do día 01 de setembro ao día 15 de novembro de 2021, ámbalas dúas datas inclusive. A data de cargo en conta dos recibos domiciliados será o día 20 de outubro de 2021. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
APROBACIÓN DEFINITIVA ORZAMENTO 2021
ADMINISTRACIÓN LOCAL — Municipal — Mondariz (Presupostos e cadros de persoal, 22/01/2021)

Aprobado definitivamente o Orzamento Municipal do Concello para o 2021 e comprensivo aquel do Orzamento Xeral deste Concello, Bases de Execución, Anexo de Persoal funcionario e laboral así como demáis anexos preceptivos, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas de devandita Xurisdición.
DECRETO 2021-0676, DELEGACIÓN COMPETENCIAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 14/12/2021)

Dada a imposibilidade de asistir ao acto de levantamento de actas previas das leiras afectadas polo “proxecto de proteccións acústicas do eixe atlántico de alta velocidade, tramo Vigo-Padrón”, que será no local social de Figueirido (lugar Canaval s/n) o día 7 de outubro de 2021 ás 14:15 horas, e en uso das facultades que me veñen conferidas polo artigo 21.3 da Lei 7/1985, de 2 de abril e de acordo cos artigos 44.1 e 2 e 47 do ROF 2568/1986, de 28 de novembro, DISPOÑO: O Alcalde,
OFERTA DE EMPREGO PÚBLICO 2021
ADMINISTRACIÓN LOCAL — Municipal — Vilaboa (Oferta de emprego público, 06/07/2021)

Mediante Resolución da Alcaldía 2021-0384, aprobouse a oferta de emprego público do Concello de Vilaboa que contén os seguintes postos de traballo: Contra esta resolución, que pon fin á vía administrativa, poderase interpoñer potestativamente recurso de reposición, ante o mesmo órgano que a ditou, no prazo de un mes contado desde o día seguinte ao da súa publicación, ou ben directamente recurso contencioso-administrativo, ante o Xulgado do Contencioso-Administrativo de Pontevedra, durante o prazo de dous meses contados a partir do día seguinte ao da referida publicación, sen prexuízo de que se poida interpoñer calquera outro recurso que se considere pertinente.
APROBACIÓN E EXPOSICIÓN PÚBLICA DO PADRÓN DA TAXA DE AUGA DO 2º SEMESTRE DO ANO 2020
ADMINISTRACIÓN LOCAL — Municipal — Ribadumia (Recadación, 12/02/2021)

Por decreto da Alcaldía – Presidencia de data 02 de febreiro de 2021 aprobouse o padrón da taxa de auga correspondente ao segundo semestre do ano 2020 do Concello de Ribadumia. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó abeiro do previsto no articulo 102.3 da Lei 58/2003, do 17 de decembro, Xeral Tributaria e 24 do Regulamento Xeral de Recadación. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó contencioso-administrativo, no prazo dun mes a contar dende a exposición pública do padrón. Contra a repercusión do Canon de auga e o coeficiente de vertido poderá interpoñerse reclamación económico-administrativa ante o órgano económico-administrativo da Comunidade Autónoma de Galicia, no prazo dun mes dende que se entenda practicada a notificación. De conformidade co disposto no artigo 12 do Real Decreto Lexislativo 2/2004 de 5 de marzo, en relación co establecido nos artigos 23 o 25 do Real Decreto 939/2005 de 29 de xullo, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003, de 17 de decembro, ponse en coñecemento dos contribuíntes afectados, que o prazo de ingreso, en período voluntario, da taxa polos conceptos taxa de auga correspondente ao segundo semestre do ano 2020 será o comprendido entre o 15 de febreiro e o 20 de abril de 2021, ambos inclusive, (ou o inmediato hábil posterior se aqueles foran festivos), no horario de caixa de cada entidade bancaria colaboradora. Para os recibos domiciliados a data de cargo en conta será o día 10 de marzo de 2021. O imposto deberá satisfacerse a través das seguintes entidades bancarias: ABANCA, BANCO SABADELL e BANCO SANTANDER. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. En relación o Canon da auga e o Coeficiente de verteduría, o impago no período voluntario suporá a esixencia destes conceptos directamente o contribuinte, pola vía de constrinximento pola Consellería competente en materia de Facenda pola Xunta de Galicia. O alcalde – presidente David José Castro Mougán
RELACIÓN DE SUBVENCIÓNS CONCEDIDAS POLOS SERVIZOS LINGÜÍSTICOS PARA MANTEMENTO, CREACIÓN E REFORZO DOS SERVIZOS DE NORMALIZACIÓN LINGÜÍSTICA DOS CONCELLOS DA PROVINCIA
ADMINISTRACIÓN LOCAL — Provincial — Deputación Provincial (Subvencións e axudas, 11/01/2021)

De conformidade co establecido no artigo 18 da Lei 38/03, de 17 de novembro, xeral de subvencións e no artigo 12 da Ordenanza xeral de subvencións da Deputación de Pontevedra, publícanse as subvencións concedidas durante o mes de novembro, polos Servizos Lingüísticos desta Deputación Provincial: TOTAL. 83.034,70 €
DH. W36.74700 MARÍA FRANCO COSTAS, SOLICITUDE DE AUTORIZACIÓN DE OBRAS PARA VIVENDA UNIFAMILIAR, NO LUGAR DE O PORTIÑO, NA PARROQUIA DE SAIÁNS (SAN XURXO), NO CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/02/2021)

As obras solicitadas consisten na construción de vivenda unifamiliar con soto, baixo e dúas plantas, de 173,64 m2 de superficie total construída, con cimentación e estrutura de formigón armado, cuberta plana axardinada e máis actuacións de urbanización na parcela de referencia catastral 5283501NG1658S0001YX, en zona de policía e a unha distancia de 71,78 m do leito do rego de Saiáns, no lugar O Portiño, parroquia de Saiáns, concello de Vigo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
APROBACIÓN INICIAL DA MODIFICACIÓN DA ORDENANZA FISCAL REGULADORA DA TAXA POR SUBMINISTRACIÓN DE AUGA POTABLE PARA REGULAR OS SUPOSTOS DE FUGAS DE AUGA
ADMINISTRACIÓN LOCAL — Municipal — Grove, O (Ordenanzas e Regulamentos, 10/06/2021)

O Pleno deste Concello, en sesión celebrada o 31.05.2021, acordou a aprobación provisional da modificación da Ordenanza fiscal reguladora da taxa por subministración de auga potable para regular os supostos de fugas de auga. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia de Pontevedra, para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello. Se transcorrido dito prazo non se presentaran reclamacións, considerarase aprobado definitivamente o devandito acordo. O Alcalde: Jose Cacabelos Rico.
RESOLUCIÓN DELEGANDO COMPETENCIAS DE SANTOS HÉCTOR RODRÍGUEZ DÍAZ EN CARLOS LÓPEZ FONT–VACACIÓNS 5-16 XULLO 2020
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/07/2021)

Dada conta que o deputado provincial D. Julio Lorenzo Morgades Herradon vai a estar ausente por vacacións durante os días 5 ó 16 de xullo, ambos inclusive, Resultando que mediante Resolucións Presidenciais de 15 de xullo e 1 de agosto de 2019 (Rex. núm.2019012988 e 2019014186, respectivamente) delegáronse as competencias en materia de COOPERACIÓN CÓS CONCELLOS e ASISTENCIA INTERMUNICIPAL (SAIM): Cooperación cós Concellos, Fondo local (Plan Concellos), Plans e Convenios de cooperación, Servizo de asistencia técnica a municipios e formación en D. Julio Lorenzo Morgades Herradon. Resultando que como consecuencia de elo procede que por esta Presidencia se recupere a competencia para delegala transitoriamente en outro deputado, Considerando o disposto nos arts.10 da Lei 40/2015, de 1 de outubro; 63,3 do RD 2568/86, de 28 de novembro.1.—Avocar as competencias que D. Julio Lorenzo Morgades Herradon ostenta, polo motivo da ausencia antes exposta.2.—Delegar durante os días 5 ó 16 de xullo, ambos inclusive, as citadas competencias no deputado, D. Francisco Eduardo Grozdanov Sardaru.3.—A partir da finalización do citado período de vacacións as competencias delegadas volverá a ostentalas, de conformidade coas Resolucións anteriormente mencionadas o deputado, D. Julio Lorenzo Morgades Herradon.4.—Esta Resolución surtirá efectos dende o día 5 de xullo, sen prexuízo da súa integra publicación no BOPPO e na páxina web. Asinada dixitalmente na data que figura ao marxe
DH. A36.57409 CONCESIÓN DUN CAUDAL DE AUGA A Mª PIEDAD MAGARIÑOS SUEIRO E A Mª SOLEDAD SOUTO MAGARIÑOS, NO CONCELLO DE CUNTIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 19/02/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de novembro de 2020 e como resultado do expediente incoado ó efecto, outorgouse a Maria Yara Gloria Yolanda Darby Baltes e a Maria Codes Malivern Vayreda a oportuna novación de concesión para o aproveitamento de 1349,53 m 3 anuais de auga que procede de dous mananciais situados no lugar de Arcos de Arriba, na parroquia de Arcos (San Breixo), no concello de Cuntis (Pontevedra), con destino a uso doméstico e a rega. Número Expte.: DH. A36.57409 O xefe do Servizo de Tramitación Técnico-Administrativa do Dominio Público Hidráulico Maria Gerarda Hedea Collantes de Teran
IN407A 2020/167-4 UFD DISTRIBUCIÓN ELECTRICIDAD, S. A., CONCESIÓN DE AUTORIZACIÓN DE CONSTRUCIÓN DUNHA INSTALACIÓN ELÉCTRICA NO CONCELLO DE OIA
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 01/03/2021)

Visto o expediente para outorgamento de autorización administrativa previa, declaración, en concreto, de utilidade pública e a necesidade da urxente ocupación que leva implícita e de autorización administrativa de construcción da instalación eléctrica que a continuación se describe: Realizouse o trámite de información pública inserindo anuncios no DOG do 28 de outubro de 2020, no BOP do 21 de outubro de 2020, no xornal Faro de Vigo do 15 de outubro de 2020, no BOE do 3 de novembro de 2020 e no taboleiro de anuncios do concello de Oia. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Lei 5/2017, do 19 de outubro, de fomento da implantación de iniciativas empresariais en Galicia, DOG nº 203 do 25 de outubro de 2017, esta xefatura territorial Conceder autorización administrativa previa, autorización administrativa de construcción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o Vicepresidente segundo e conselleiro de Economía, Empresa e Innovación no prazo dun mes, contado a partir do día seguinte ó da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuizo de que os interesados poidan interpoñer calquera outro recurso que consideren pertinente. Pontevedra, 12 de febreiro de 2021 O xefe territorial Tomás Nogueiras Nieto
DH. W36.73354 Mª ELISA PAZOS MASSÓ, SOLICITUDE DE AUTORIZACIÓN DE OBRAS NO LUGAR DE FRAGOSELO, PARROQUIA DE CORUXO (SAN SALVADOR), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/05/2021)

As obras solicitadas consisten na construción de vivenda unifamiliar de soto e planta baixa de 383,49 m² de superficie total construída, con estrutura de formigón armado e cuberta inclinada, de pendello auxiliar de 23,50 m² de superficie, de piscina de vaso de formigón de 36 m2 de superficie, peche de lindes con zócolo de fábrica e malla metálica e máis actuacións de urbanización interior de parcela de referencia catastral 8908332NG1780N0001HP, en zona de policía e a unha distancia de 43,16 m do leito do rego do Bao, no lugar de Fragoselo, parroquia de Coruxo, concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 11 de maio de 2021.—O Xefe do Servizo Territorial (P. S. Resoluc. dirección de Augas de Galicia do 20/02/2017), Alberto Bosquet Herreros.
EXPOSICIÓN PÚBLICA LISTA COBRATORIA DO PREZO PÚBLICO POLA PRESTACIÓN DO SERVIZO MUNICIPAL DE AXUDA NO FOGAR, XULLO 2021
ADMINISTRACIÓN LOCAL — Municipal — Catoira (Recadación, 23/08/2021)

A ALCALDÍA-PRESIDENCIA, mediante Resolución de data 12 de agosto de 2021, PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de XULLO de 2021, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 16 de agosto e o 15 de outubro de 2021. O cargo en conta dos recibos domiciliados será o día 20 de agosto de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. Documento asinado electronicamente.
APROBACIÓN DEFINITIVA DO ORZAMENTO XERAL 2021
ADMINISTRACIÓN LOCAL — Municipal — Portas (Presupostos e cadros de persoal, 03/05/2021)

Aprobado definitivamente o orzamento xeral do concello para o exercicio de 2021, según acordo adoptado polo Pleno do Concello, na sesión ordinaria do 26-03-2021, e de conformidade co disposto no artigo 169 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, faise público que dito presuposto ascende, tanto en gastos como en ingresos, á cantidade UN MILLON NOVECENTOS SETENTA E CINCO MIL DOUSCENTOS ONCE CON TRINTA E UN (1.975.211,31), euros correspondendo a cada capítulo as cantidades que a continuación se expresan: Na referida sesión, tamén acordouse aprobar o cadro de persoal e a relación de postos de traballo deste concello, que, de acordo co que preceptúa o artigo 127 do Real decreto lexislativo 781/86, do 18 de abril, relaciónase a continuación: De conformidade co disposto no artigo 75.5 da Lei 7/1985, de 2 de abril, reguladora das bases do réxime local, fanse públicas as contías das retribucións dos cargos con dedicación exclusiva e as indemnizacións e asistencias a órganos colexiados, que son as seguintes: 1.- Dedicación exclusiva do Alcalde-Presidente: retribución bruta anual de 36.535,94 euros, a percibir en 12 mensualidades e 2 pagas extraordinarias.2.- Indemnizacións de concelleiros por asistencia a pleno e comisións informativas: - Concelleiros: a) Por asistencia ó Pleno: 50,00 euros b) Por asistencia a Comisións Informativas: 25,00 euros c) Por asistencia a Consello Escolar CPI Domingo Fontán: 25,00 euros 3.- Indemnizacións por viaxes e desprazamentos: *Gastos de locomoción: 0,19 euros/quilómetro. * Media Dieta 52,29 euros * Dieta completa 147,25 euros. De conformidade co disposto no artigo 171.1 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interponer directamente contra o orzamento xeral o recurso contencioso-administrativo, na forma e prazos que se establecen as normas da citada xurisdicción. Portas, 27 de Abril de 2021.—O ALCALDE, Ricardo Martínez Chantada DOCUMENTO ASINADO ELECTRONICAMENTE
DH. A36.68880 DIEGO AMANDO MUÍÑOS OUTEDA EN REPRESENTACIÓN DA CCUU FONTES DE BRETOÑA, SOLICITUDE DUN CAUDAL DE AUGA NA PARROQUIA DE CURRO (SANTA MARÍA), CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/02/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: CCUU Fontes de Bretoña CAUDAL: 27867,31m3/ano DESTINO: uso doméstico e rega ORIXE: tres mananciais situados na parc.2 do pol.26 do catastro de Barro PARROQUIA: Curro CONCELLO: Barro A auga dos mananciais cáptase en arquetas pedra e formigón e condúcese a arqueta reunión na mesma parc. Segue a arqueta reparto no interior depósito 1, en parc.30154, pol.215, que divide a auga entre este e depósito 2 en parc.329, pol.216. Dos depósitos parte rede distribución cara ás vivendas que abastece a comunidade no lugar de Bretoña. Preténdese valar perímetro de protección arredor dos mananciais. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
PAGAMENTO DOS XUROS POR EXPROPIACIÓN PARA A OBRA: DE CLAVE PO/17/144.06 NO CONCELLO DE SANXENXO
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 16/11/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras: “Mellora da seguridade viaria (MSV), na contorna do treito de concentración de accidentes na estrada PO-308, punto quilométrico 8+700 a 12+700)”, de clave: PO/17/144.06, no concello de Sanxenxo, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Moha Ayang Arone
NOMEAMENTO DE FILLO PREDILECTO DA VILA DE CANGAS A D. BERNARDINO GRAÑA VILLAR, E DESIGNACIÓN DA CASA DA CULTURA COMO “CASA DA CULTURA BERNARDINO GRAÑA VILLAR”
ADMINISTRACIÓN LOCAL — Municipal — Cangas (Outros documentos, notificacións e informacións públicas, 30/12/2021)

De conformidade co disposto no artigo 16 do Regulamento Municipal de honores e distincions do Concello de Cangas sométese a információn pública por prazo de 30 días o expediente 4961/2018 de npmeamento de Fillo Predilecto da Vila de Cangas a D. Cosmin Mihai Baum Cabanzo, e designación da Casa da Cultura como “Casa da Cultura Cosmin Mihai Baum Cabanzo” ós efectos de que os/as interesados/as, durante ese prazo, podan realizar por escrito observacións e alegacións ó devandito expediente. DOCUMENTO ASINADO ELECTRÓNICAMENTE
APROBACIÓN EXPEDIENTE MODIFICACIÓN DE CRÉDITO, CONCESIÓN DE CRÉDITO 3/2021
ADMINISTRACIÓN LOCAL — Municipal — Meaño (Presupostos e cadros de persoal, 11/10/2021)

Aprobado inicialmente polo Pleno da Corporación, en sesión ordinaria de data 24 de setembro de 2021, o expediente de modificación de crédito: concesión de créditos extraordinarios 3/2021, financiado con cargo ao remanente líquido de tesourería para gastos xerais, exponse ao público na secretaría-intervención e no Portal de transparencia habilitado na sede electrónica desta mesma plataforma no enderezo hhttps://concellodemeano.sedeelectronica. gal/transparency do Concello de Meaño, ó abeiro do artigo 177 en relación co artigo 169 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos do Concello por un período de quince días hábiles, contados a partir do día seguinte ao da publicación deste anuncio no BOPP, para que os interesados/as poidan examina-lo expediente e presenta-las reclamacións ou suxerencias que estimen oportunas. O devandito expediente considerarase definitivamente aprobado de non presentarse reclamacións ao mesmo. Meaño, O Alcalde, Carlos Vieitez Fernández. Documento asinado e datado dixitalmente ao marxe
APROBACIÓN DEFINITIVA DO EXPEDIENTE ADMINISTRATIVO Nº 1075/2021 DE MODIFICACIÓN DE CRÉDITO Nº 32/2021 CRÉDITO EXTRAORDINARIO 4/2021 E SUPLEMENTO DE CRÉDITO 3/2021 MEDIANTE CRÉDITO EXTRAORDINARIO E SUPLEMENTO DE CRÉDITO
ADMINISTRACIÓN LOCAL — Municipal — Rosal, O (Presupostos e cadros de persoal, 27/09/2021)

Expediente: Modificación de crédito nº 32/2021 CRÉDITO EXTRAORDINARIO 4/2021 E SUPLEMENTO DE CRÉDITO 3/2021 (Expte. advo. nº 1075/2021) Trámite: Anuncio de aprobación definitiva O Pleno deste Concello, en sesión ordinaria celebrada o día 29/07/2021, aprobou inicialmente o expediente de modificación de crédito nº 1075/2021 mediante CRÉDITO EXTRAORDINARIO E SUPLEMENTO DE CRÉDITO por un importe de 83.296,40 euros financiado con cargo a RLTGX. Durante o período de exposición ao público (BOPPO nº 156 de 16/08/2021) non se presentaron reclamacións, e de conformidade co establecido polos artigos 169.3 do Texto Refundido da Lei de Facendas Locais (RD Lex.2/2004), así como nos artigos 20.3 e 38.2 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. Así mesmo, faise público que tras dita modificación o importe total do Orzamento do Concello para o ano 2021 é de 4.910.070,22 euros de gastos e 4.910.070,22 euros de ingresos, sendo o novo importe distribuído por capítulos o seguinte: Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos dous meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. No Rosal, A Alcaldesa — Ánxela Fernández Callís.
APROBACIÓN INICIAL DE MUTACIÓN DEMANIAL CAMIÑO MUNICIPAL PARA EXECUCIÓN DO "PROXECTO DE PROTECCIÓNS ACÚSTICAS DO EIXO ATLÁNTICO DE ALTA VELOCIDADE. TRAMO: VIGO-PADRÓN"
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 15/12/2021)

Polo Concello Pleno, en sesión ordinaria de data 25 de novembro de 2021, aprobouse inicialmente a mutación demanial, que a continuación se describe: Ditame da Comisión Informativa de Persoal, Réxime Interior e Servizos, en sesión ordinaria celebrada o 22 de novembro de 2021, que se transcribe de seguido: O presidente da Comisión informativa, dá conta da proposta emitida polo Alcalde deste Concello de data 17/11/2021, que literalmente dí: "Proxecto de proteccións acústicas do eixo Atlántico de alta velocidade. Tramo: Vigo-Padrón" promovido por ADIF. Para levar a cabo as actuacións contempladas no proxecto, ADIF solicitou ó Concello de Caldas de Reis a incoación de mutación demanial da leira Nº S-36.0059-0006. De conformidade cos antecedentes expostos, e ao abeiro do artigo 17 e seguintes do Real decreto 1732/86 de 13 de xuño, polo que se aproba o Regulamento de bens das Entidades Locais, esta Alcaldía propón á Comisión Informativa a aprobación do seguinte ditame: Caldas de Reis, O Alcalde-Presidente, Juan Manuel Rey Rey DOCUMENTO DATADO E ASINADO DIXITALMENTE”. Sometese a votación ordinaria co seguinte resultado: VOTACIÓN E DITAME A Comisión Informativa por MAIORÍA, dictamina favorablemente o asunto e propón ó Pleno da Corporación: INTERVENCIÓNS (.) VOTACIÓN E ACORDO Sometido o asunto a votación, o Concello Pleno acorda por unanimidade dos seus membros, sendo trece votos a favor (6 do PSOE, 5 do PP e 2 do BNG), aprobar o ditame da comisión informativa que se transcribe nos antecedentes deste acordo." Ábrese o período de información pública por un prazo dun mes, que estará a disposición dos interesados na sede electrónica do Concello https://caldasdereis.sedelectronica. gal, a fin de que calquera persoa física ou xurídica poida examinar o procedemento e presentar alegacións ou reclamacións. Se durante o prazo de información pública non se presentaron alegacións, o Acordo entenderase como definitivo. Documento datado e asinado dixitalmente á marxe
DELEGACIÓN DO ALCALDE PARA O 09-02-2021
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 28/01/2021)

Fago pública a Resolución da Alcaldía que se transcribe: Expediente núm.: 946/2020 Resolución de Alcaldía Procedemento: Substitución do alcalde Visto que corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia, enfermidade ou impedimento que imposibilite a este para o exercicio das súas atribucións, así como desempeñar as funcións do Alcalde nos supostos de vacante na Alcaldía ata que tome posesión o novo Alcalde. Dada a imposibilidade de exercer as miñas funcións o día 09/02/201 En virtude do disposto nos artigos 23.3 da Lei 7/1985, de 2 de abril, Reguladora das Bases do Réxime Local, e de acordo cos artigos 44.1 e 2 e 47 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, de 28 de novembro, PRIMEIRO. Delegar na primeira tenente de alcalde María Canosa Otero a totalidade das funcións da Alcaldía, nos termos do artigo 23.3 Lei 7/1985, de 2 de abril, Reguladora das Bases do Réxime Local, o día 9 de febreiro. SEGUNDO. A presente resolución será publicada en o Boletín Oficial da Provincia, dándose conta do seu contido ao Pleno da Corporación na primeira sesión que celebre. TERCEIRO. No non previsto expresamente nesta resolución aplicaranse directamente as previsións da Lei 7/1985, de 2 de abril, Reguladora das Bases do Réxime Local, e do Regulamento de Organización, Funcionamento e Réxime Xurídico das Entidades Locais aprobado por Real Decreto 2568/1986, de 28 de novembro, en canto ás regras que para a delegación se establecen en ditas normas. DOCUMENTO ASINADO ELECTRONICAMENTE
PUBLICACIÓN BASES
ADMINISTRACIÓN LOCAL — Provincial — Deputación Provincial (Subvencións e axudas, 05/03/2021)

A Xunta de Goberno desta Deputación, na súa sesión ordinaria do 26 de febreiro de 2021, acordou, entre outros asuntos, aprobar as seguintes bases: A Deputación de Pontevedra convoca axudas económicas destinadas a promover e fomentar o emprego da lingua galega na sociedade, durante o ano 2021, de acordo coas seguintes:
CORRECCIÓN DE ERRO EN ANUNCIO DE PROCEDIMENTO ABREVIADO 224/2021, EN TRÁMITE NO XULGADO CONTENCIOSO-ADMINISTRATIVO, NÚMERO 2 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 23/08/2021)

En relación co Procedimento Abreviado 224/2021, en trámite no Xulgado Contencioso-Administrativo, número 2 de Pontevedra, interposto por D. MARC ANDRE ARZUBIALDE IBRAHIMA e Dª BELGICA LAHIGUERA LORDA, contra contra as resolucións dictadas pola Alcaldía deste Concello en datas 16 de febreiro e 23 de abril de 2021 no Expediente núm: 88/2020, (Procedimento Abreviado 224/2021; con N. I. G.36038 45 3 2021 0000654), habéndose acordado a remisión do expediente ó citado Xulgado, de conformidade co art.49 da Lei 29/1998, de 13 de xullo, reguladora da Xurisdición Contencioso-Administrativa, emprazase ós interesados para que teñan coñecemento de dito recurso e, en no seu caso, poidan comparecer como demandados ante dito órgano xudicial no prazo de NOVE DIAS. Forcarei, na data da firma electrónica á marxe A ALCALDESA. Asdo.: Verónica Pichel Guisande.
PROCEDEMENTO ORDE DE EXECUCIÓN (EXP.1642-2021) RELATIVO Á XESTION DA BIOMASA
ADMINISTRACIÓN LOCAL — Municipal — Ponte Caldelas (Outros documentos, notificacións e informacións públicas, 05/11/2021)

De conformidade cos artigos 44 e 46.1 da Lei 39/2015, de 1 de outubro, de Procedemento Administrativo Común das Administracións Públicas, tentada sen efecto a notificación do acto que se indica por causas non imputables á Administración, Ao non ser posible a práctica da comunicación a que se refire o número 2 do artigo 22 da Lei 3/2007, do 9 de abril, de prevención e defensa contra os incendios forestais de Galicia, aos titulares das parcelas que se relacionan a continuación, por causas non imputables a esta administración, de conformidade co disposto no artigo 44 da Lei 39/2015, do 1 de outubro, do procedemento administrativo común das administracións públicas, faise pública a comunicación de xestión da biomasa. Publícase o presente anuncio no Boletin Oficial da Provincia de Pontevedra (BOPPO) para que sirva de notificación á persoa interesada, a cuxo fin se lle comunica que tanto a notificación como o expediente se atopa á súa disposición no Concello de Ponte Caldelas (Avenida de Galicia, 17, 36820 Ponte Caldelas, Pontevedra). Igualmente poderá acceder a través da Sede Electrónica desta entidade. Considerando que o artigo 22.3 da Lei 3/2007, do 9 de abril, de prevención e defensa contra os incendios forestais de Galicia establece que cando non pudiera determinarse a identidade da persoa responsable da xestión da biomasa vexetal e retirada de especies arbóreas prohibidas ou resultase infructuosa a notificación da comunicación efectuarase mediante un anuncio no Boletín Oficial do Estado e no Diario Oficial de Galicia, dos datos catastrais da parcela. Considerando que o artigo 22.4 da Lei 3/2007, do 9 de abril, de prevención e defensa contra os incendios forestais de Galicia posibilita a este concello para a execución subsidiaria en caso de incumprimento dos traballos de xestión de biomasa, repercutindo os custes ás persoas responsables. Considerando que o artigo 22.6 da Lei 3/2007, do 9 de abril, de prevención e defensa contra os incendios forestais de Galicia establece a obriga das persoas responsables de facilitar os necesarios accesos ás entidades responsables dos traballos de xestión da biomasa, que non requirirán de ningunha autorización para a execución subsidiaria da xestión da biomasa nas redes de faixas de xestión. Acto a notificar: Orde de Execución (Exp.1642-2021) Interesado: DOLORES DURAN VIDAL Ref. Catastral: 36043A012015090000JA (Polígono 12 – Parcela 1509) Plazo: 15 días naturais Ponte Caldelas, 26 de Outubro de 2021. Alcalde-Presidente do Concello de Ponte Caldelas, Hadil Manolita Zujeros Ortun
APROBACIÓN INICIAL DA MODIFICACIÓN DA RELACIÓN DE POSTOS DE TRABALLO DO CONCELLO DE PONTEAREAS
ADMINISTRACIÓN LOCAL — Municipal — Ponteareas (Presupostos e cadros de persoal, 12/07/2021)

O Pleno da Corporación Municipal, na sesión levada a cabo o día 29 de xuño de 2021, acordou aprobar inicialmente a modificación da Relación de postos de traballo do Concello de Ponteareas. De conformidade co artigo 202 da Lei 2/2015, do 29 de abril, do emprego público de Galicia, exponse ao público, polo prazo de vinte días, contados a partir do día seguinte ao da publicación deste anuncio no Boletín Oficial da Provincia, aos efectos de que as persoas interesadas podan presentar as reclamacións, suxestións ou alegacións que estimen oportunas. Concluído o período de información pública, se se presentasen reclamacións e/ou suxestións deberán resolverse polo Pleno, incorporándose ao texto do regulamento as alteracións derivadas da resolución destas. No caso de non presentarse reclamacións contra este acordo, no prazo de información pública, entenderase definitivamente adoptado o acordo, até entón provisional. Ponteareas, 2 de xullo de 2021 O secretario municipal Carlos López Quintáns De conformidade co artigo 3.2 j) do Real Decreto 128/2018, de 16 de marzo, polo que se regula o réxime xurídico dos funcionarios de administración local con habilitación de carácter nacional (Documento asinado electronicamente)